नई दिल्ली: पीएम मोदी (PM Narendra Modi) ने आज आजाद हिंद सरकार की 75वीं वर्षगांठ (75th anniversary of Azad Hind Sarkar) के मौके पर लाल किले से राष्ट्रध्वज फहराया. इस दौरान सुभाषचंद्र बोस के परिवार के लोग भी उपस्थित दिखे. आज ही के दिन 75 साल पहले सुभाष चंद्र बोस ने सिंगापुर में आजाद हिंद सरकार की स्थापना की थी जिसे 9 देशों की मान्यता प्राप्त थी. इस ख़ास मौक़े पर पीएम मोदी INA के एक संग्राहलय की आधरशिला रख रहे हैं. इस कार्यक्रम के मद्देनजर लाल किला के आसपास सुरक्षा के चाक चौबंद व्यवस्था की गई है. बता दें कि आज सुबहबह 9 बजे प्रधानमंत्री नरेंद्र मोदी लाल किले की प्राचीर से ध्वजारोहण करना था. आजाद हिंद सरकार के गठन की 75वीं वर्षगांठ के मौके पर आयोजित इस कार्यक्रम में केंद्रीय संस्कृति मंत्री महेश शर्मा भी मौजूद हैं. साथ ही साथ बताया जा रहा है कि नेताजी सुभाष चंद्रबोस के परिवार के लोग भी इसमें शामिल हुए.